open-index/open-wikipedia-markdown huggingface dataset:
Arild Rønsen

**Arild Rønsen** (født 1955) er en norsk journalist, redaktør, musiker og skribent.

## Bakgrunn og virke
Han er utdannet ved Foss videregående skole, innen typografi, og har arbeidet som typograf i *[[Klassekampen]]* og *[[Arbeiderbladet]]*. På 80-tallet ledet han rockgrupper og ble sentral som  redaktør i musikkavisa *[[Puls (avis)|Puls]]*, senere puls.no.  Han sitter i dag i redaksjonen i *[[Jazznytt]]* og er spaltist i *[[Klassekampen]]*.

Rønsen har bakgrunn fra ml-bevegelsen, der han var aktiv i Rød Ungdom og medlem i AKP(m-l) fram til 1985. Da ble han ekskludert fra partiet etter at han som journalist i *Klassekampen* hadde deltatt i en streik rettet mot redaksjonsledelsen.

## Utgivelser
* *Midt i byen* (Kolibri KOL 14) LP 1983.
* *The Rønsen tapes* (EP)
* *[[Vålerenga|Enga]] inside* (Schibsted, 2004).
* *Gullenga inside* (2006)

## Utmerkelser
* Molderosen for sitt redaktørvirke for *Fire Flate* (Moldejazz festivalavis).

## Referanser


## Eksterne lenker
* 
* 
*
Karl Brodersen

**Karl Magnus Brodersen** (født 10. oktober 1917, død 6. februar 1998) var en norsk  pedagog, kjent fra Steinerskolen i Oslo.

Han introduserte blant andre Jens Bjørneboe til antroposofien, og flykter med ham til Sverige under den andre verdenskrig (1943).  Brodersen var medredaktør i Horisont (tidsskrift) 1959-1967, og  skrev flere artikler om Antroposofi, blant annet i Libra.

I 1971 ble han lærer på den nystartede Steinerskolen i Bærum på Grav gård. Og han var med å starte lærerutdanning for steinerskolepedagoger i 1981, som fikk navnet Rudolf Steinerhøyskolen.

På sin 80-årsdag ble Karl Brodersen hyllet av norske og utenlandske forfattere  med et festskrift "På sporet av en virkelighet : festskrift til Karl Brodersen", med tema som Rudolf Steiner og antroposofien, karma og reinkarnasjon og teologi. 

Karl Brodersen var bror til sosiologen Arvid Brodersen. Han var gift med Christa Englert (1924-2011).

## Utgivelser
* *Underveis.  Essays og artiker 1946-96* (Antropos, 1997)

## Referanser


## Eksterne lenker
* Artikler av Karl Brodersen i Libra 
* Biografi på tysk
Konstantinos P. Kavafis

**Konstantinos Petrou Kavafis**  (gresk: Κωνσταντίνος Πέτρου Καβάφης, *Konstandínos Pétrou Kaváfis*; født 29. april 1863 i Alexandria, død 29. april 1933 samme sted)  var en gresk lyriker, kjent for sine 154 dikt.

Han var gresk-ortodoks, bodde i Liverpool (1870–76) der han skrev sine første engelsk-influerte stykker.  Derpå flyttet familien til Alexandria (1876–82) der han hadde en kortvarig skolegang ved *Hermis Lyceum*, videre til  Istanbul (1882–86) der Kavafis skrev sine første homofili-hentydende dikt, før han flyttet tilbake til Alexandria for godt.  Der virket han i kort tid for avisen *Telegraphos*, for den egyptiske børs, og i lengre tid ved teknisk etat inntil 1922.  Hans første utgivelse var 14 dikt (1904).  Han forble i det vesentlige ukjent inntil en omfattende antologi utgitt posthumt 1935.  Kavafis døde av kreft i strupehodet.

Kavafis delte selv dine dikt inn i tre kategorier:
* Historiske dikt — i hovedsak dikt inspirert av den hellenistiske epoken med Alexandria som primært fokus. Andre dikt var inspirert av den gresk-romerske antikken og den bysantinske epoken. Mytologiske referanser er også til stede. Periodene han fokuserer på er preget av nedgang og dekadens.
* Sensuelle dikt — de sensuelle diktene er preget av lyrikk og emosjoner
* Filosofiske dikt

## Utgivelser
* *Ποιήματα (Piimata)*, (Alexandria, 1935)
* *[[Siden jeg ikke kan tale om min kjærlighet]]* (Cappelen, 2002).  Gjendiktning og forord av Kjell Arild Pollestad

## Referanser


## Eksterne lenker
* Kavafis' dikt online
Tachymeter

**Tachymeter** er et instrument for å måle hastigheten til en gjenstand som beveger seg med konstant fart. Man starter tidtaking og stopper den etter en tilbakelagt avstand på 1 km. Kronografens viser angir et tall på tachymeterskalaen og dette er hastigheten målt i km/t.

Er ikke gjenstandens fart konstant, måles gjennomsnittshastigheten.
Oliver Bierhoff

**Oliver Bierhoff** (født 1. mai 1968) er en tidligere tysk fotballspiller som i perioden 1996&ndash;2002 spilte 70 landskamper og scoret 37 mål. Han spilte for de tyske klubbene Bayer Uerdingen, Hamburger SV og Borussia Mönchengladbach, de italienske klubbene Ascoli, Chievo Verona, Udinese og AC Milan, den franske klubben AS Monaco og den østerrikske klubben SV Salzburg. Han var fra 2004 til 2022 det tyske fotballandslagets manager. Stillingen ble opprettet da Jürgen Klinsmann overtok som trener.

Bierhoff er kanskje mest kjent for å ha scoret begge s mål i EM-finalen i 1996, etter å ha kommet inn som innbytter. Han utlignet Tsjekkias 1-0-ledelse, slik at kampen gikk videre til ekstraomganger

Han scoret det første målet, så kampen gikk til ekstraomganger. Da scoret Bierhoff igjen og Tyskland slo  2&ndash;1 etter at Tsjekkia hadde ledet 1&ndash;0.

## Referanser


## Eksterne lenker
* 
* 
*
Migrasjonspedagogikk

**Migrasjonspedagogikk** kan sies å være vitenskapen om metoder for opplæring av elever fra kulturer andre enn den norske, altså minoritetsgrupper i Norge. Betegnelsen er særnorsk og ble først brukt om et studietilbud ved Oslo lærerskole 1978/79 etter initiativ fra rektor Olav Røthe. Studietilbudet ble senere gitt også ved andre lærerskoler, enten med samme eller andre navn ettersom navnet var omdiskutert. Oslo lærerskole inngikk fra 1992 i dagens Høgskolen i Oslo. Betegnelsen brukes ikke mye lenger, men bl.a ved Norsk Lærerakademi i Bergen brukes denne betegnelsen på faget. Fagområdet inngår der under enheten «Flerkulturell forståelse».

## Litteratur
**Metodisk veiledning – Internasjonalisering*. Nasjonalt Læremiddelsenter 1995.
**Veiledningshefte – Utvekslingselever / lærlinger i [[videregående opplæring]]*. Nasjonalt Lærermiddelsenter 1995.
**Mellom [[Toten]] og [[Timbuktu]]. En håndbok i vennskaps- og kulturkontakter*. Kirkens Nødhjelp 1999.
**Many small people...a manual in cross-cultural linking*. Vennskap Nord/Sør 2003
Knut Erling Granaas

**Knut Erling Granaas** (født 21. april 1967 i Asker) er en norsk kjelkehockeyspiller. Han er målvakt. 

Han mistet begge beina i en trafikkulykke, og begynte å konkurrere i kjelkehockey i 1992.  

## Meritter
* Paralympiske vinterleker 2002
** Sølv

* VM 2000
** Sølv

* Paralympiske vinterleker 1998
** Gull

* VM 1996
** Sølv

* Paralympiske vinterleker 1994
** Sølv

## Æresbevisninger
* 2005 – Norges Funksjonshemmedes Idrettsforbunds Idrettsplakett

## Referanser


## Eksterne lenker
* 
*
Erkediakon

**Erkediakon** er en høyere embetstittel i Den anglikanske kirke, hos Thomaskristne og i noen andre kirkesamfunn. En erkediakonen står under biskoper i rang, men over de fleste prester. Han er ansvarlig for administrasjonen av et erkediakonat, som er en underinndeling av et bispedømme.

Ordets norske form er *erkedegn*. I katolsk tid var han biskopens stedfortreder, en oppgave som en domprost har i Den norske kirke i dag. Ordet degn kommer av latin *diaconus*. 

## Se også
;Noen erkedegner
*Niels Lauridsen Arctander
*Hoskuld Hoskuldsson
*Audun Eivindsson
*Gjeble Pederssøn
;Noen erkediakoner
*Geoffrey av Monmouth
*Nicholas Heath
*Roger Walden

## Referanser
St. Kyrill og St. Method-universitetet i Skopje

**St. Kyrill og St. Method-universitetet i Skopje** (makedonsk: *Универзитет Св. Кирил и Методиј во Скопје*) er et universitet i Nord-Makedonia. Det er landets eldste og største universitet, og det ble grunnlagt i 1949. Det har i dag over 60&nbsp;000 studenter, en faglig stab på 3&nbsp;100 og består av 23 fakulteter, ti institutter og andre tilknyttede institusjoner.

## Referanser


## Eksterne lenker
*
Eight Miles High

**«Eight Miles High»** er den tredje singelen av rockebandet Hüsker Dü utgitt 14. mars 1984 på SST Records. Singelen er en coverversjon av The Byrds' sang, og ble gitt ut som en bonus-singel fra *[[Zen Arcade]]*-albumet. B-siden ble spilt live i Royal Albert Arms, Winnipeg. Singelen ble senere gitt ut på CD på 1980-tallet, som ble gjenutgitt i 1995.

## Sporliste
**Side 1**
#«Eight Miles High» – 3:56 (Gene Clark, Jim McGuinn, David Crosby)
**Side 2**
#«Masochism World» – 2:59 (Grant Hart, Bob Mould)

## Eksterne lenker
*
Kashiwazaki

**Kashiwazaki** (japansk: 柏崎市 &ndash; *Kashiwazaki-shi*) er en by i Niigata, Japan. Byen ble grunnlagt 1. juli 1940 som den femte i Niigata.

Kashiwazaki er vert for mange kulturelle arrangementer hvert år, blant andre *Kaze no Jin festivalen* i mai, *En Ma Ichi* i juni, *DonGALA* i juli og *Gion*, også i juli.

I Kashiwazaki ligger også Kashiwazaki-Kariwa kjernekraftverk, det største i verden.

## Jordskjelvet i 2007
Et jordskjelv styrke 6,8 inntraff på kysten utenfor Kashiwazaki 16. juli 2007. Minst 7 personer ble drept og mer enn 700 skadet. Skjelvet førte også til en brann i en transformator i kjernekraftverket og til lekkasje av radioaktivt vann.

## Kjente personer fra Kashiwazaki
* Motoei Shinzawa
* Makoto Ogawa

## Referanser


## Eksterne lenker
*
Ulvøybrua

**Ulvøybrua** er ei veibru i Oslo som forbinder Ulvøya med Mosseveien på fastlandet. Brua er ei hengebru i stål, bygd i 1928, levert av Erik Ruuds mekaniske verksted på Grefsen i Oslo. Brua kostet den gang omkring ¼ million kroner. Hovedspennet er om lag 130 meter, og totallengden er 142,75 meter. Fri seilingshøyde ifølge skilt og sjøkart er 8 m. Sundet mellom Ulvøya og fastlandet kalles Ulvøysund. 

Bruas forbindelse med E18 Mosseveien er ganske trang, i likhet med brua selv. Av- og påkjøringsfelt er smale, og dette sammen med bussholdeplass på begge sider av Mosseveien, gjør trafikksituasjonen nokså krevende.

Brua benyttes som fiskeområde om sommeren. 

## Referanser


## Eksterne lenker
*
Haugland skule

**Haugland skule** var en kommunal barneskole fra 1895 på Haugland i Arna bydel i Bergen. Skolen flyttet i nybygg til der den nå ligger i 1954 og fikk et nytt tilbygg i 1970. Skolen var dimensjonert for 120 elever. Skolens hovedmålform var nynorsk, og nynorskandelen var 100&nbsp;% (2016). Elevene fra skolen gikk videre på Ytre Arna skule på ungdomstrinnet. 

Den 16. juni 2016 vedtok Bergen bystyre å legge ned Haugland skule. Skolen ble nedlagt høsten 2018.

## Referanser


## Eksterne lenker
*
Kvinner i hvitt

**Kvinner i hvitt** (spansk: *Damas de Blanco*) er en opposisjonsbevegelse av kvinner på Cuba. Den består av ektefeller og andre slektninger til opposisjonelle som har blitt fengslet av Castro-regimet. 

Bevegelsen ble grunnlagt i 2003, etter at 75 mannlige journalister, forfattere og menneskerettighetsforkjempere ble fengslet av myndighetene. Kvinnene protesterer mot fengslingene gjennom å gå til messe hver søndag i hvite klær. Den hvite farven symboliserer de fengsledes uskyld. 

Kvinner i hvitt fikk Europaparlamentets Sakharovpris i 2005 sammen med organisasjonen Reportere uten grenser og den nigerianske menneskerettighetsadvokaten Hauwa Ibrahim. Representanter for organisasjonen ble nektet utreise fra Cuba og kunne først reise til Brussel for å motta prisen i april 2013.

## Referanser


## Eksterne lenker
* Damas de Blanco , offisiell hjemmeside (spansk)
Ormsundbrua

: *Må ikke forveksles med [[Omsundbrua]] i Kristiansund.*

**Ormsundbrua**, ofte omtalt som **Ormsund bru** er ei veibru i Oslo som forbinder Ormøya med fastlandet. Brua over Ormsundet er ei buebru i stål som ble bygd i 1922. Den var smal med bare ett kjørefelt og uten fortau. I 2006 ble den derfor utvidet med fortau og forsterket.
Ormsundbrua regnes som verneverdig, og utseendet ble derfor forsøkt bevart da brua ble utvidet.

Ei tidligere bru av tre over Ormsundet ble bygd i 1870-årene.

Fil:Ormsund bru OB.F08025A.jpg|Gamle Ormsund bru sett mot nord, ca. 1890. I bakgrunnen skimtes Sjursøya.
Fil:Ormsund bru ca 1900.jpg|Ormsund bru ca. 1900
Fil:Ormsundbrua.jpg|Ormsundbrua om kvelden. Foto: Roman Cieslak.


## Referanser


## Eksterne lenker
* Nordstrands Blad: Problemfritt på Ormsundbrua
* 2610 Spor Arkitekter: Ormsund Bro ferdigstilt (Under menyen Urbanisme)
*
8525 Nielsabel

**8525 Nielsabel** (tidligere benevnet 1992 RZ_5) er en asteroide oppdaget 2. september 1992 av E.W. Elst ved La Silla. Asteroiden ble oppkalt av IAU i 2002  i minne om den norske matematikeren Niels Henrik Abel (1802–1829).

## IAU sin navnebegrunnelse
«8525) Nielsabel 1992 RZ_5.
Discovered 1992 September 2 by E.W. Elst at La Silla. Named in memory of the famous Norwegian mathematician Niels Henrik Abel (1802–1829). In 1824 he proved the impossibility of solving a general equation of the fifth degree by radicals. Through his friendship with the editor Crelle, who encouraged him in his work, he wrote his masterpiece "Recherches sur les fonctions elliptiques" (1827), from which he could prove that Jacobi's work on elliptic integrals were consequences of his own work. It is interesting to note that neither Gauss {se planet (1001)} nor Cauchy showed interest in Abel's work.»

## Eksterne lenker
* Astronomi.no – NÅ ER ASTEROIDENE DØPT! 14.06.02
8993 Ingstad

**8993 Ingstad** (tidligere benevnet 1980 UL) er en asteroide oppdaget 30. oktober 1980 av R. M. West ved European Southern Observatory. Asteroiden ble oppkalt av IAU i 2002 i minne om den norske oppdageren og arkeologen Helge Ingstad (1899–2001).

## IAU sin navnebegrunnelse
«(8993) Ingstad = 1980 UL
Discovered 1980 Oct. 30 by R. M. West at the European Southern Observatory. Helge Ingstad (1899–2001) was a pioneer explorer and archeologist. Foremost among his many achievements was his and his wife's discovery of remains from the Viking settlements on Newfoundland. This proved that the Vikings reached North America, probably as the first Europeans.»

## Eksterne lenker
* Astronomi.no – NÅ ER ASTEROIDENE DØPT! 14.06.02
9919 Undset

**9919 Undset** (tidligere benevnet 1979 QF1) er en asteroide oppdaget 2. september 1978 av C.-I. Lagerkvist ved European Southern Observatory. Asteroiden ble oppkalt av IAU den 14. juni 2002 i minne om den norske forfatteren Sigrid Undset (1882–1949).

## Navnebegrunnelsen
I begrunnelsen fra IAU heter det:
«(9919) Undset = 1979 QF1
Discovered 1978 Sept. 2 by C.-I. Lagerkvist at the European Southern Observatory. The Norwegian author Sigrid Undset (1882–1949) received the Nobel prize for literature in 1928. She is best known for her trilogy "Kristin Lavransdatter" about a couple's love and life in Norway in the thirteenth century.«»

## Eksterne lenker
* Astronomi.no – NÅ ER ASTEROIDENE DØPT! 14.06.02
Fosnstraumbrua

**Fosnstraubrua** er ei bru på fylkesvei 565 i Vestland. Brua krysser Fosnstraumen mellom øya Radøy i Alver kommune og Fosnøyna i Austrheim kommune. Fosnstraumbrua er 404 meter lang og er den lengste med brofeste i Austrheim. Den ble åpnet i 1989 og avløste fergeforbindelsen mellom Rossneset i Radøy og Hoplandssjøen i Austrheim (startet 1962).

## Se også
* Kilstraumbrua (205 meter lang, åpnet i 1971)
* Ulvøybrua (35,7 meter lang, åpnet i 1971)
* Liste over broer i Norge
* Liste over broer i Norge etter lengde

## Referanser


## Eksterne lenker
* Austrheim kommune: Fosenstraumbrua
Knut André Nordstoga

**Knut André Nordstoga** (født 18. februar 1983 i Oslo) er en norsk funksjonshemmet alpinist og kjelkehockeyspiller. Han representerer Oslo Kjelkehockeyklubb. Han har gull fra både EM og VM i kjelkehockey. 

Han har funksjonshemmingen ryggmargsbrokk (Spina bifida), og konkurrerer i klassen LW12/11.

## Meritter
* 2011
** Bronse i EM 2011
* 2010
** Bronse i Paralympics
* VM i kjelkehockey 2009
** Sølv
* VM i kjelkehockey 2008
** Sølv
* EM i kjelkehockey 2007
** Gull
* Paralympiske vinterleker 2006
** Sølv i kjelkehockey
* Malmö Open 2005
** Gull
* VM i kjelkehockey 2004
** Gull
* Paralympiske vinterleker 2002
** 11.-plass i slalåm og storslalåm
** 13.-plass i utfor

## Æresbevisninger
* Oslo kommunes ærespris for fortjente idrettsutøvere 2007

## Referanser


## Eksterne lenker
*
Tillbaka till samtiden

***Tillbaka till samtiden*** er det svenske pop-rockbandet Kents syvende album, og er utgitt 17. oktober 2007. Dette er bandets første utgivelse etter at gitaristen Harri Mänty forlot bandet i 2006. 

## Sporliste

# «Elefanter» (5:21)
# «Berlin» (4:36)
# «Ingenting» (4:17)
# «Vid din sida» (4:58)
# «Columbus» (4:30)
# «Sömnen» (4:08)
# «Vy från ett luftslott» (4:25)
# «Våga vara rädd» (4:01)
# «LSD, någon?» (4:20)
# «Generation ex» (4:30)
# «Ensammast i Sverige» (8:20)

## Turné
I forbindelse med den nye platen ble det gjennomført en Nordenturné i Sverige, Norge, Danmark og Finland. Turneen ble innledet i Helsingfors 4.-6. november (3 konserter) og fortsatte med konserter i Stockholm (4 konserter), Göteborg (3 konserter), Oslo (3 konserter), Trondheim (1 konsert), Lund (2 konserter) og København (2 konserter).

## Referanser


## Eksterne lenker
* 
* http://kent.nu/diskografi/detaljer-tillbaka-till-samtiden/
* http://www.musikknyheter.no/record/3101
Svømmebasseng

Et **svømmebasseng** er en konstruksjon som holder på vann, beregnet for rekreasjons- eller konkurransesvømming, -stuping eller for andre badeaktiviteter som involverer svømming, f.eks. lek, vanntrening, flyte på oppblåsbare leker eller kjøle seg ned på varme dager. Stoffet klor er det vanligst brukte rensemiddelet, hovedsakelig for å begrense forekomsten av alger, bakterier og patogener.

Man kan skille mellom private og offentlige basseng: I deler av verden er private basseng i hovedsak utendørs, mens offentlige er både innendørs og utendørs. I noen deler av verden blir private svømmebasseng sett på som et statussymbol (innendørs basseng enda mer). Svømmebasseng kan konstrueres over grunnen (som oftest av plast eller lettmetall), eller i grunnen (av forsterket stål og betong, eller av prefabrikkerte deler dekket av vinyl) eller i ett stykke fiberglass. 

Et trekk som dekker bassenget når det ikke er i bruk kan redusere klorforbruket vesentlig, holde på varmen om natten og oppfylle lovens krav om sikring av basseng.

## Se også
* Endeløst basseng
* Svømmeanlegg
Statussymbol

**Statussymbol** er et synlig objekt eller ytre kjennetegn som for eieren bekrefter og i omverdenen oppfattes som en indikator på økonomisk og/eller sosial status for eieren.

## Etymologi
Uttrykket «status symbol» ble på engelsk først skrevet i 1955, men oppnådde større utbredelse fra og med 1959 da bestselgeren *[[The Status Seekers]]* ble utgitt. Her beskriver journalisten Vance Packard amerikansk sosial strategi og oppførsel.

I dag er det å eie villaer eller leiligheter i visse steder i verden et trofé som vitner om nivået av smak, kultur, rikdom eller makt. Blant disse er for eksempel Centro Lago di Como med landsbyene Lierna, Varenna, Bellagio, Menaggio og Tremezzo. For å ha villaer med utsikt over innsjøen i disse områdene er ikke penger nok, da de er veldig vanskelige å kjøpe og prisene overstiger 20 millioner euro. Kulturen på disse stedene er kun for de som forstår og lever den ekte livsstilen på stedet, der unge adelsmenn fra hele verden en gang dro for å lære seg om skjønnhet og historie. Centro Lago di Como er et moderne eksempel på et statussymbol basert på historie, delt over hele verden.

## Referanser
Småflekket rødhai

**Småflekket rødhai** tilhører rødhaifamilien (Scyliorhinidae), og har en utbredelse langs norskekysten nord til Nordland.

Småflekket rødhai blir opptil en meter lang og har er en slank kropp dekket med mørke flekker. Den andre ryggfinnen er mye mindre enn den første.

Haien holder normalt til i mellom 10 og 400 meters dybde (fra 288 til 780 meter i den østre delen av Det joniske hav). Den finnes over sandbunn, koraller, algebevokst, grus- og mudderbunn på dybder på bare få meter, typisk på dyp ned mot 110 meter. Den finnes også tidvis i de midtre vannlagene.

Småflekket rødhai lever av bløtdyr og virvelløse dyr, små krepsdyr, småfisk og andre smådyr.

Mennesker bruker denne haien fersk og tørrsaltet til mat, og også til fremstilling av olje og fiskemel. I Norge har småflekket rødhai ingen økonomisk betydning. 

Reproduksjonen er oviparisk, med ett enkelt egg per eggleder av gangen. Hunnen skiller ut en eggkapsel osom omgir egget.

Norsk sportsfiskerekord er 1730 gram og 83 cm.

## Referanser


## Eksterne lenker
*
Jack Sherman

**Jack Sherman** (1956–2020) var en amerikansk gitarist. Han var tidligere medlem av Red Hot Chili Peppers som erstatter for Hillel Slovak, da han sluttet for å spille i bandet What Is This?. Sherman arbeidet også med artister som Bob Dylan, Barry Goldberg, George Clinton, Charlie Sexton, Peter Case, John Hiatt, Gerry Goffin, and Tonio K.

## Red Hot Chilli Peppers
Sherman deltok på debutalbumet *[[The Red Hot Chili Peppers (album)|The Red Hot Chili Peppers]]* og var med på å skrive en stor del av materialet til oppfølgeren *[[Freaky Styley]]*, men ble sparket i 1995 og Slovak returnerte til bandet.

Verken Sherman eller gitarist Dave Navarro (medlem i Red Hot Chilli Peppers 1993–1998 og deltok på albumet *[[One Hot Minute]]*) ble inkludert da Red Hot Chilli Peppers ble innvalgt i Rock and Roll Hall of Fame i 2012.

## Ufullstendig diskografi
**[[The Red Hot Chili Peppers (album)|The Red Hot Chili Peppers]]* – Red Hot Chili Peppers (1984)
**[[Knocked Out Loaded]]* – Bob Dylan (1986)
**[[R&B Skeletons In the Closet]]* – George Clinton (1986)
**[[Notes From The Lost Civilization]]* – Tonio K (1988)
**[[Blue Guitar]]* – Peter Case (1989)
**[[Backroom Blood]]* – Gerry Goffin (1996)
**[[Dangleberry Rd]]* – George Rosenblatt (1996)
**[[Ole]]* – Tonio K (1997)
**[[In From the Cold]]* – In From the Cold (2000)

## Referanser


## Eksterne lenker
* 
*
Dzerzjinsk

**Dzerzjinsk** (Дзержи́нск) er den nest største byen i Nizjnij Novgorod oblast, Russland langs elva Oka 400 km øst for Moskva. Byen er et viktig senter for russisk kjemisk industri, og var inntil nylig stengt for besøkende fra utlandet.

Plassering på kartet: http://maps.yandex.ru/map_search.xml?map=5&lay=28&id=2088.

## Historie

Byen er oppkalt etter Felix Dzerjinski, tsjekaens første leder.

I 1941 ble fabrikken *Kaprolactam (eller Caprolaktam) organisk glassfabrikk* for produksjon av kjemiske våpen opprettet. Produksjonen var først og fremst lewisitt med giftvirkning fra innholdet av arsen trioksid, og sennepsgass. I tillegg ble det produsert hydrogencyanid og fosgen.

Produksjonen av stridsgass opphørte i 1945. Det meste av lageret ble da gravd ned på fabrikkområdet. Sennepsgass-fabrikken  ble demontert i 1994, men produksjonen av lewisitt var fortsatt ikke avsluttet i 1998.

De viktigste fabrikkene har vært Korund (opprettet 1915. Den første fabrikken i Russland som produserte cyanid. Fortsatt i drift), Kaprolaktam, Chemmash (I drift. Mekanisk utstyr), Syntez (I drift. Produserer nå elektronikk), Oka, Yava, Orgsitilen, Orgsteclo (Produserte tidligere glassartikler til fly), Zarya. En fabrikk oppkalt etter Sverdlov er plassert under bakken i den vestlige delen av byen. Dette er antagelig Dzerzhinsks største anlegg. Produksjonen er av eksplosiver. (Fortsatt i drift).

Konsortiet Kaprolactam er omorganisert og produserer nå kjemisk utstyr, saltsyre, etylenoksid, polymerkuler og plastartikler.
Gjennom en joint-venture-avtale med tyske Wella AG omfatter produksjonen også såpeartikler, akrylglass og bildeler.

Befolkningen ble anslått til 285 000 i 1995.

## Forurensning

Byen er blitt utpekt av Blacksmith Institute til en av de ti verst forurensede steder i verden, med tall som at gjennomsnittlig forventet levealder er 42 år for menn og 47 år for kvinner. Instituttet angir at 300 000 tonn kjemisk avfall i perioden 1930 – 1998 ble disponert på miljømessig uheldige måter. Konsekvensen er at grunnvannet som også er den viktigste drikkevannskilden, nå inneholder  høye konsentrasjoner av dioksin og fenoler.

## Referanser

## Eksterne lenker
*
Cliff Martinez

**Cliff Martinez ** (født 5. februar 1954 i The Bronx, New York) er en amerikansk filmkomponist og trommeslager som var medlem av Red Hot Chili Peppers fra 1984 til 1986. Han har også vært trommeslager for Captain Beefheart, The Dickies, The Weirdos og Lydia Lunch.

I 2012 ble han innlemmet i Rock and Roll Hall of Fame som medlem av Red Hot Chili Peppers.

## Filmografi
* Too Old To Die Young (2019) (TV mini-serie)
* Hotel Artemis (2018)
* Game Night (2018)
* The Legend of Red Hand (2018) (Short)
* Den of Thieves (2018)
* The Foreigner (2017)
* War Dogs (2016)
* The Neon Demon (2016)
* First Snow (2006)
* Havoc (2005)
* Wicker Park (2004)
* Wonderland (2003)
* Solaris (2002)
* Narc (2002) 
* Traffic (2000) 
* The Limey (1999)
* Wicked (1998)
* Schizopolis (1996) 
* Gray's Anatomy (1996)
* The Underneath (1995)
* Black Magic (1992)
* King of the Hill (1993)
* Kafka (1991) 
* Pump Up the Volume (1990)
* Sex, Lies, and Videotape (1989)

## Diskografi
### The Weirdos
* Weird World (compilation)

### Lydia Lunch
* 13:13 (1982)
* Stinkfist (1986)

### Captain Beefheart
* Ice Cream for Crow (1983)

### Red Hot Chili Peppers
* The Red Hot Chili Peppers (1984)
* Freaky Styley (1985)

### The Dickies
* Killer Clowns From Outer Space (1988)
* The Second Coming (1989)
* Locked N' Loaded Live in London (1991)
* Idjit Savant (1994)

## Referanser


## Eksterne lenker
* 
* 
* 
* 
* Videointervju med Cliff Martinez
* Soundtrack reviews for Cliff Martinez
Atelier Ilsvika

**Atelier Ilsvika** er et arbeidsfellesskap bestående av virksomheter og personer knyttet til kreative yrker og kunstfag. Atelieret holder til i Mellomila i Ilsvika i Trondheim, og ble opprettet som en stiftelse i høsten 2000, men endret våren 2007 eierform til andelslag.

## Eksterne lenker
* Hjemmeside
Svein Engen

**Svein Engen** (født 27. mars 1953 i Hønefoss) er en norsk skiskytter fra Tyristrand i Ringerike kommune. 
Engen vant i sin tid 5 NM-gull. Sammen med Odd Pedersen, Ivar Olsen og Nils Sørensen vant han også NM-stafetten i 1977. Engen har også gull fra stafett i Nordisk Mesterskap i skiskyting i 1981, og individuelt gull på 20 km fra 1980 og sprinten i 1981.

Han deltok under vinter-OL for Norge i 1976 i Innsbruck med 20.-plass på 20 kilometer og 5.-plass på stafett, og i 1980 i Lake Placid med to fjerdeplasser på 20 kilometer og stafett.

## Verdenscupseire

## Eksterne lenker
*
Arna kraftverk

**Arna kraftverk** er et vannkraftverk i Ytre Arna i Bergen kommune i Vestland. Anlegget er eid av Arna Kraftselskap as.

Kraftverket utnytter et fall på 61 meter i Blindheimselven fra reguleringsmagasinet Gaupåsvatnet til Sørfjorden.

Installert effekt er 0.8 MW og midlere årsproduksjon er 2.8 GWh.

Fallrettighetene til vassdraget ble kjøpt opp av Peter Jebsen i 1844 og danner grunnlaget for industriproduksjonen i Ytre Arna og Arne Fabrikker.

## Referanser


## Kilder
* 
* NVE vannkraftdatabase
Arik Marshall

**Arik Marshall** er en amerikansk gitarist, sanger, låtskriver, poet og forfatter og best kjent som tidligere medlem i Red Hot Chili Peppers. Han er bosatt i storbyene London i England, Rio Rancho i New Mexico og Los Angeles.

## Referanser
Dave Navarro

**Dave Navarro** (født 1967) er en amerikansk gitarist. Han er kjent som medlem av Jane's Addiction (1986&ndash;1991 og under gjenforeningene i 1997 og 2001&ndash;2004) og i Red Hot Chili Peppers (1993&ndash;1998) hvor han var med på albumet *One Hot Minute*. I 2001 ga han ut soloalbumet *Trust No One*. Som studiomusiker har han deltatt på innspillinger med blant andre Alanis Morissette (*Jagged Little Pill* i 1995), Marilyn Manson («I Don't Like The Drugs (But The Drugs Like Me)» i 1998) og Guns N' Roses («Oh My God» i 1999). Navarro spiller i bandene The Panic Channel og Camp Freddy.

## Referanser

## Eksterne lenker
* 
* 
* 
*
D.H. Peligro

**Darren Henley «Peligro»** (født 9. juli 1959, død 28. oktober 2022) var en amerikansk trommeslager som blant annet spilte i Dead Kennedys og Red Hot Chili Peppers. Han ledet også sitt eget band, Peligro.

Foruten en kort periode med Red Hot Chili Peppers i 1988, var han trommeslager for Dead Kennedys i periodene 1981–1986, 2001–2008, 2009–2022. Han medvirket på albumene *Plastic Surgery Disasters*, *Frankenchrist* og *Bedtime for Democracy*, samt EP-en *In God We Trust* og samlingen *Give Me Convenience or Give Me Death*.

Peligro ga ut albumene *Welcome to America* og *Sum of Our Surroundings*; sistnevnte ble kåret til årets beste plate i US Independent Music Awards. Han samarbeidet også med band som Nailbomb, Reverend Jones and the Cool Aid Choir og Al Sharpton's Hair and the Hellions. I 1984 spilte han inn en punkrock-versjon av Jimi Hendrix-sangen «Purple Haze»; innspillingen ble nominert til en Grammy Award.

Den 28. oktober 2022 døde D.H. Peligro i sitt hjem i Los Angeles, av en hjerneskade forårsaket av et fall.

## Galleri

File:2019 Dead Kennedys - D H Peligro - by 2eight - DSC4208.jpg|D.H. Peligro med Dead Kennedys 2019.


## Referanser


## Eksterne lenker
* 
* 
*
Tysfjord Sang & Sement

**Tysfjord Sang & Sement** er ei norsk musikkgruppe fra Kjøpsvik i Narvik. Gruppa var populær lokalt og i landsdelen på slutten av 1970-tallet og første halvdel av 1980-tallet, med opptreden på festivalen Troilltampen i 1978 og plateutgivelse i 1985 som høydepunkter.

Medlemmer i gruppa har vært Frank A. Jenssen, Kjell A. Andreassen, Håkon Pedersen og Per-Jack Larssen (erstattet av Kurt Solberg), og gruppa har også samarbeidet med andre musikere i perioder.

Gruppa kom sammen igjen og spilte på festivalen Sement-blues i Kjøpsvik sommeren 2007.

## Diskografi
**Tysfjord Sang & Sement* (1985)

## Eksterne lenker
* 
* Lokalavisa Nord-Salten: Tilbake igjen...
* "Siste ferga" på festivalen Sement-blues' side
Skøyenparken

**Skøyenparken** ligger på Skøyen i bydel Ullern i Oslo. Parken hører til Skøyen hovedgård (Søndre Skøyen). Nordre Skøyen Hovedgård ligger i bydel Østensjø, og parken rundt Nordre Skøyen omtales også i noen sammenhenger som *Skøyenparken*.

Parken grenser til Prinsessealleen i syd og vest, borettslaget Casinetto i øst (ble bygget på en del av parken i 1981–83), og i nord til Skøyen hovedgård.

Den midtre delen av parken er gjerdet inn som privat, og denne stelles som park. De ytre, offentlig tilgjengelige delene av parken er skog og naturpark med gangstier.

Navnet *Den engelske park*, som forekommer på kart, offentlige dokumenter og i dagligtale, skyldes feillesning av en artikkel i tidsskriftet ''Byminner'' på 1970-tallet og ble ikke brukt om parken opprinnelig. Den parkstilen med myke linjer og tilpasning til landskapet som ble utviklet i England fra første halvdel av 1700-tallet (som motsetning til den barokke hagestilen), var blitt en etablert internasjonal parkstil da parken ble anlagt. Flere andre parker i Oslo er anlagt i landskapsstil, fra denne perioden ofte karakterisert som viktoriansk etter dronning Victoria, eller romantisk. Det er derfor feil å bruke egennavnet «Den engelske park» om denne hagen. I *Skøienboken* gjengir Skøyen-beboer August A. Butenschøn en serie fotografier fra Skøyenparken i 1977. Han bruker betegnelsene «Skøienparken» eller «haven», og omtaler den aldri som en engelsk park.

Parken ble anlagt i 1860-årene, da konsul Nicolai August Andresen eide Skøyen hovedgård. Dammen i parken har fått folkelig navn «Butensjøen» etter August Andresen Butenschøn, som eide gården senere i århundret.

I parken finnes fin edelløvskog med alm, eik og ask, og et rikt fugleliv, blant andre nattergal og kattugle.

## Litteratur
*Oslo byleksikon, 2010-utgaven side 157 og 514
* Butenschøn, August A., 1984: *Skøienboken*, Bind I «Skøiens historie før 1895. Nicolay Andresen og Peter Heinrich Butenschøns felles etterkommere». Oslo, I/S Skøienarealene. ISBN 82-7317-009-8
* Butenschøn, August A., 1978: *Skøienboken*, Bind II «Skøiens historie fra 1895. Slektsdelen». Oslo, I/S Skøienarealene. ISBN 82-09-03112-0

## Referanser


## Eksterne lenker
* Flyfoto, mulighet for kart
Voldvik

**Voldvik** eller **Vollvik** er ei lita grend langs østbredden av Sperillen i Øvre Ådal, i Ringerike kommune i Buskerud. Stedet ligger langs europavei 16, omtrent midtveis mellom Ringmoen og Nes i Ådal, eller tvert over fjorden for Elsrud i Vestre Ådal. Fra 1868 var Voldvik et av anløpsstedene for DS «Bægna», som trafikkerte i Ådalselva og på innsjøen fram til 1929, da en motorbåt tok over. Dette fortsatte fram til 1933, da båttrafikken ble nedlagt for godt.
Marne (Ditmarsken)

**Marne** er en bykommune i Ditmarsken i den tyske delstaten Schleswig-Holstein.

Marne er sentrum for det fruktbare marsklandet i Sør-Ditmarsken. Her finnes viktig næringsmiddelindustri, blant annet Dithmarscher Privatbrauerei Karl Hintz, som er distriktets ledende bryggeri.

Kong Christian V av Danmark og Norge, som også innbefattet hertugdømmet Holstein, tillot i 1689 å holde tingsamling og marked i Marne. Marne mistet sin umiddelbare tilgang til Nordsjøen ved anleggelsen av poldere på 1500- og 1600-tallet. Nye poldere har økt avstanden til havet, men byen har til gjengjeld fått et større omland og grunnlag for handel.

Marne ble tildelt byrettigheter i 1891. Den var en amtsfri by i den kommunale forvaltningen, men ble i 2008, som ledd i en større forvaltningsreform i delstaten, lagt til Marne-Nordsjøs amt. Marne er amtets administrasjonssentrum.

Marne ligger om lag 30&nbsp;km sør for Heide, som er den største byen i Ditmarsken, og 25&nbsp;km nordøst for Cuxhaven.


Fil:25709 Marne, Germany - panoramio (2).jpg|Königstraße
Fil:25709 Marne, Germany - panoramio (1).jpg|Steinstraße/Königstraße


## Vennskapsbyer
*  Burg Stargard i Mecklenburg-Vorpommern (siden 1990)

## Referanser


## Eksterne lenker
*
Flaskerud (Ådal)

**Flaskerud** (gnr. 300) er en gård langs vestbredden av Ådalselva i Vestre Ådal, i Ringerike kommune i Buskerud. Stedet ligger like sør for Killingstrømmen i Ådalselva, der det var et sluseanlegg for å få båten opp i innsjøen Sperillen. Fra 1868 var Flaskerud et av anløpsstedene for DS «Bægna», som trafikkerte Ådalselva og Sperillen fram til 1929, da en motorbåt tok over. Dette fortsatte fram til 1933, da båttrafikken ble nedlagt for godt. På elva ble imidlertid trafikken nedlagt i 1926, da Sperillbanen ble åpnet.

## Se også
* Liste over gårder i Ringerike
London Prize Ring rules

**London Prize Ring rules** var de første regler for boksing i mer moderne tid. Reglene ble laget av Jack Broughton i 1743 og besto av 29 paragrafer. Disse reglene besto i over hundre år. I 1853 ble de endret til å bli mer dannede og humane. Reglene ble senere erstattet av Queensberry rules.
Sukhoj Su-57

**Sukhoj Su-57** er et femte generasjons jagerfly under utvikling i Russland for det russiske flyvåpenet. Da programmet startet var det kjent som **Sukhoj PAK FA** (russisk: ПАК ФА) hvor PAK FA står for **Perspektivnyj Aviatsionnyj Kompleks Frontovoj Aviatsii** (Перспективный авиационный комплекс фронтовой авиации på russisk) som betyr noe som «fremtidig luft kompleks for taktiske flyvåpen». **T-50** ble så navnet på prototypen utviklet av Sukhoj for PAK FA-programmet. Flytypen bygges av et konsortium ledet av Sukhoj. Det er ment at Su-57 skal erstatte MiG-29 og Su-27 i russisk tjeneste. India er med på prosjektet.

## Historie
### MiG-MFI

Historien til PAK FA går tilbake til Mikojan-Gurevitsj MiG-39/1.42 MFI-prosjektet. Det var opprinnelig bestemt at MiG-39 (en forbedring av MiG-35) skulle bli Russlands svar på amerikanske F-22. Slik gikk det imidlertid ikke. Planen ble lagt på is, og det hele utviklet seg til et forskningsprosjekt med et stk eksperimentfly i stedet. Navnet på prosjektet ble også endret, først til 1.42 MFI, og deretter til 1.44 MFI. Dette prosjektet blir vanligvis forkortet til MiG-MFI.

MiG-MFI som skulle blitt et eget masseprodusert fly, ble i stedet russernes svar på amerikanernes "advanced tactical fighter"-program, som i sin tid ledet til F-22.

### Su-47

I 1997 ble ytterligere et eksperimentfly laget, med denne gang fra Sukhoj. Det fikk navnet Su-47. Flyet var ment til å vise hva slags teknologi et moderne 5. generasjons jetjagerfly kunne og burde ha.

### Sukhoj får oppdraget
I 2002 ble det besluttet at Sukhoj skulle få oppdraget med å masseprodusere Russlands 5. generasjons jagerfly. Den fikk nummeret **Sukhoj T-50**. PAK FA skal benytte seg av teknologi fra både MiG-MFI og Su-47.

Flyet ble testet første gang 29. januar 2010.

### India
India ble tilbudt å være med på PAK FA allerede i 2001. Etter lange forhandlinger sa de nei i 2005, men ombestemte seg og sa ja til å delta i 2007. Dette prosjektet heter Sukhoj/HAL FGFA.

## Egenskaper
Det har vært spekulert i om flyet kan være et forsøkfartøy for såkalt «Plasma Stealth» teknologi, og at en plasmasky-generator etter sigende skal være installert om bord. Denne generatoren danner en plasmasky rundt flyet, og skal dermed hindre at flyet blir oppdaget på radar. Det finnes imidlertid ikke informasjon tilgjengelig som kan bekrefte at slik teknologi faktisk fungerer.

## Spesifikasjoner (T-50)

## Se også
* Relaterte prosjekter:j
** Sukhoj/HAL FGFA
** Mikojan-Gurevitsj MiG-39/1.42 MFI
** Sukhoi Su-35S
*Lignende fly:
** Chengdu J-20
** Lockheed Martin F-22 Raptor
** Lockheed Martin F-35 Lightning II

## Referanser


## Eksterne lenker
* Sukhoj
Sissel Østberg

**Sissel Østberg** (født 13. juli 1949) var rektor ved Høgskolen i Oslo fra 2007 til 2011.

Hun har tidligere vært dekan ved Avdeling for lærerutdanning ved Høgskolen i Oslo og er påtroppende nestleder i Universitets- og høgskolerådet.

Sissel Østberg tok i 1979 magistergrad i religionshistorie ved Universitetet i Oslo, og tok i 1999 PhD-grad i pedagogikk ved University of Warwick i Storbritannia. Østberg har gjennom hele sin karriere vært opptatt av integrering og flerkulturell opplæring. Hun har siden 2003 vært leder for faglig råd i NAFO (Nasjonalt senter for flerkulturell opplæring).

## Bibliografi
* *Muslim i Norge. Religion og hverdagsliv blant unge norsk-pakistanere*, Oslo: Universitetsforlaget (2003), ISBN 978-82-15-00307-8

## Referanser
Amatørboksing

**Amatørboksing** er en form for boksing hvor regelverket skiller seg fra proffboksing. Amatørboksing går i to minutter hver runde med ett minutt pause mellom. Vanligvis er varigheten fire runder hos menn og tre runder hos kvinner. Det er vanligvis fem og noen ganger tre dommere som står rundt ringen, og en kampleder som styrer (som ikke er en av dommerne). Dommerne teller poeng, der godkjente slag er slag mot siden, eller foran hode, eller over beltestedet, foruten rygg. Slaget må også være knyttet. Det er ikke tillatt med andre slag på kroppen, inklusiv nedoverslag. I kamp må minst 3 av 5 dommere registrere slaget for at det skal godkjennes. 

Amatørboksing er lovlig å bedrive i Norge, men under svært strenge regler. Hvis en amatørbokser blir KO, vil personen få karantene på fire uker fra kamper og trening. Hvis det skjer en gang til blir karantenetiden på ett år. Det er 11 vektklasser for menn, og 13 vektklasser for kvinner.
Homo ergaster

***Homo ergaster*** er en utdødd art i slekten *Homo*.
Den holdt til øst og sør i Afrika mellom 1,9 og 1,4 millioner år siden.

*Homo ergaster* hadde et skallevolum på mellom 750 og 800 kubikkcentimeter, og mindre grad av seksuell dimorfisme enn tidligere hominider. *Homo ergaster* antas å ha vært rundt 1,80 m høye.

Epitetet *ergaster* kommer fra det greske ordet for «arbeider». Navnet ble valgt etter at man hadde funnet flere verktøy som steinøkser og steinklyvere i nærheten av skjelettlevninger etter *Homo ergaster*. Brente dyrebein og rester av leirplasser tyder på at de også behersket ild.

*H. ergaster* er trolig stamfaren til de senere *[[Homo erectus|H. erectus]]* og arkaiske mennesker, og er derved en av våre direkte forfedre. Arten blir regnet som en mellomform mellom *[[homo habilis]]* og de senere *Homo*-artene.

## Eksterne lenker
*
Puck (måne)

**Puck** er en av de indre satellittene til Uranus. Månen ble oppdaget på bilder tatt av romsonden Voyager 2 30. desember 1985, og ble gitt den midlertidige benevnelsen **S/1985 U 1**.

I keltisk mytologi og engelsk folklore, er Puck en kjent figur, gjerne fremstilt som en ond demon av tidlige kristne. Månen er oppkalt etter figuren «Puck» i Shakespeare sitt skuespill «En Midtsommernatts Drøm». Månen er også betegnet som Uranus XV.

Puck er den største av de minste indre satellittene til Uranus. Den ligger i størrelse mellom Portia og Miranda, den minste av de fem største satellittene. Puck sin bane er også lokalisert imellom disse to månene. Lite er kjent om Puck, bortsett fra banen, radius og den dens geometriske albedo omtrent 0.11.

Av månene oppdaget av Voyager 2 sitt bildeteam, var det bare Puck som ble oppdaget tidlig nok til at romsonden kunne programmeres til å ta noen flere detaljbilder. Bilder viste at nærmere rundt formen til månen. Overflaten er dekket med kratere og månen har en grålig farge. Observasjoner gjort ved hjelp av Hubble Space Telescope og tre jordbaserte teleskoper fant vann-is ved å studere lys-spektrumet fra Puck.
.

## Navngitte kratere på Puck
Det er tre navngitte kratere på Puck sin overflate. Kratrene på Puck er alle navngitt etter skapninger fra europeisk mytologi.

## Noter og referanser
;Noter


;Referanser


## Eksterne lenker
* Puck Profile av NASA's Solar System Exploration
* USGS: Puck nomenclature
Hoggormfisk

**Hoggormfisk** (*Chauliodus sloani*) er en art i gruppen strålefinnede fisker og finnes i alle tropiske og subtropiske hav. De blir ca. 20-35 cm lange.

Kroppen er avlang og blir gradvis smalere fra hodet og bakover. Munnen er stor med lange tenner, de lengste tennene er nesten halvparten så lange som hodet. Den andre finnestrålen i ryggfinnen kan oppnå en lengde på opptil halvparten av kroppslengden. Denne strålen har en lysende tupp, og brukes som agn.

Fargen er sølvaktig blågrønn med fem rekker av heksagonale pigmenterte områder på begge sider av kroppen, dekket av et tynt skjell. Det er fotoforer rundt øynene og på hodet, ved roten til de lavere finnestrålene, to små fotoforer under hvert skjell og to rader med store lysorganer langs kroppens underside.

Om natten svømmer den opp til mindre enn 600 m dybde hvor det er mer mat å finne. Hoggormfisken lever av mindre fisk, og ser ut til å foretrekke *[[Maurolicus muelleri]]*.

## Referanser




## Eksterne lenker
*
Bomansvik

**Bomansvik** er et strøk og siden 2023 et tettsted på Nesodden utenfor Oslo.

Strøket er oppkalt etter Georg Christian Denneche-Bomann (1876&ndash;1955), som i 1912 kjøpte Loftu gård på Jaer med tilhørende strandlinje. Loftu ble utparsellert og utbygget, selv bygde Denneche-Bomann seg eiendommen Østråt. Han fikk også anlagt **Bomansvik brygge** for å gjøre tomtene og landstedene han solgte attraktive, da bryggen raskt ble satt opp på rutenettet til den tids Nesoddbåter.

## Se også
*Liste over brygger på Nesodden.

## Referanser
Rådal biogasskraftverk

**Rådal biogasskraftverk** er et biogasskraftverk på Stend i Bergen kommune i Vestland. Kraftverket omdanner metangass fra et gammelt avfallsdeponi til elektrisk kraft. 

Installert effekt er 1,5 MW og midlere årsproduksjon er på 4,8 GWh.

## Kilder
* BKK
Schwabacher

**Schwabacher** er en stilvariant av gotisk skrift som oppstod i Tyskland på 1400-tallet. Skriften kjennetegnes av brede, tunge stammer og brukne buer, men til forskjell fra teksturen, Johann Gutenbergs gotiske trykkskrift med loddrette streker, var Schwabacher-bokstavene runde og brede.

Skriften er oppkalt etter den vesle byen Schwabach i Bayern i Syd-Tyskland. Bokstavformene brukes fremdeles litt i tradisjonell bonde- og landsbydekor der.
## Historikk

## Se også
* Gotisk skrift
** Rotunda
** Tekstur
** Fraktur

## Eksterne lenker
* 
* Kort historikk og eksempler på Schwabacher (på tysk)
* Mer om bakgrunnen til skriften (på tysk)
* Test Schwabacher-fonten
Kjetil Korbu Nilsen

**Kjetil Korbu Nilsen** (født 23. juli 1971 på Kongsberg) er en norsk kjelkehockeyspiller. 

Han er født med celebral parese, og begynte å konkurrere i 1993. Han konkurrerer i klassen LW12. 

Han jobber som utdannings- og integreringskonsulent i Norges motorsportforbund.

## Meritter
* Paralympiske vinterleker 2006
** Sølv

* Paralympiske vinterleker 2002
** Sølv

* VM 2004
** Gull

* Paralympiske vinterleker 1998
** Gull

* VM 1996
** Sølv

* Paralympiske vinterleker 1994
** Sølv

## Æresbevisninger
* 2007 – Oslo kommunes ærespris

## Referanser


## Eksterne lenker
*
Statues

**«Statues»** er debutsingelen til hardcorebandet Hüsker Dü, sluppet ut i januar 1981. Coveret ble designet av trommeslager Grant Hart. Singelen ble bare trykket opp i 2500 eksemplarer, og er et i dag utsøkt samleobjekt. Musikkmagasinet *Record Collector* skrev imidlertid i sin september-utgave fra 1995 at det kun ble trykket opp 1000 eksemplarer, og nevner et tekstark som angivelig skal ha fulgt med. B-siden, «Amusement» ble spilt inn live i oktober 1980.

## Sporliste
**Side 1**
#«Statues» &ndash; 4:14 (Grant Hart)
**Side 2**
#«Amusement» &ndash; 4:19 (Bob Mould)

## Referanser
Johan Siqveland

**Johan Siqveland** (født 8. januar 1974 i Stavanger) er en norsk kjelkehockeyspiller. 

Han begynte å konkurrere i kjelkehockey i 2000, men har før dette også konkurrert i svømming. Som svømmer vant han tre gull og satte tre verdensrekorder under Paralympics 1992 i Barcelona. Som kjelkehockeyspiller har han gull fra både VM og EM, og to sølv fra Paralympics.  

## Meritter
* VM i kjelkehockey 2008
** Sølv
* EM i kjelkehockey 2007
** Gull
* Kjelkehockey under de paralympiske vinterlekene 2006
** Sølv
* VM i kjelkehockey 2004
** Gull
* Kjelkehockey under de paralympiske vinterlekene 2002
** Sølv

* Svømme-VM 1994
** Gull på 50 m fristil
** Gull på 100 m fristil
** Sølv på 400 m fristil

* Paralympiske sommerleker 1992
** Gull på 50 m fristil
** Gull på 100 m fristil
** Sølv på 400 m fristil

## Æresbevisninger
* 2005 – Oslo kommunes ærespris
* 2007 – Oslo kommunes ærespris

## Referanser


## Eksterne lenker
*
High Live

***High Live*** er det andre konsertalbumet til power metal-bandet Helloween, og ble gitt ut 6. september 1996 i Europa og 1. oktober samme år i Nord-Amerika. Deres første konsertalbum var *[[Live in the U.K.]]* fra 1989. I motsetning til *Live in the U.K.* er *High Live* et dobbeltalbum med dobbelt så lang spilletid.

## Video
*High Live* ble også gitt ut på VHS samtidig med albumet og inneholdt de samme sangene som albumet hadde. I 2002 ble *High Live* også gitt ut på DVD med 5.1 kanals surround. Det ble også solgt en spesialboks med både albumet og VHS-en inkludert. Da albumet ble gitt ut på nytt i 2006 fulgte konserten med som bonus-DVD.

## Sporliste
**Disk 1**
# «We Burn» (4:12)
# «Wake Up the Mountain» (5:22)
# «Sole Survivor» (5:23)
# «The Chance» (3:56)
# «Why?» (4:43)
# «Eagle Fly Free» (5:17)
# «The Time of the Oath» (8:00)
# «Future World» (5:45)
# «Dr. Stein» (5:01)

**Disk 2**
# «Before the War» (6:10)
# «Mr. Ego» (Take Me Down)» (6:14)
# «Power» (6:54)
# «Where the Rain Grows» (7:30)
# «In the Middle of a Heartbeat» (3:09)
# «Perfect Gentleman» (3:40)
# «Steel Tormentor» (7:58)

## Personell
*Andi Deris – Vokal
*Michael Weikath – Gitar
*Roland Grapow – Gitar
*Markus Grosskopf – Bass
*Uli Kusch – Trommer

## Eksterne lenker
*
Snyta

**Snyta** er ei lita grend mellom Tolpinrud og Ask i Ringerike kommune. Grenda ligger langs riksvei 350 og omfatter området mellom europavei 16 nord for Storelva og elva Sogna, ca. fem minutter med bil vest av Hønefoss. I tidligere tider fantes det en egen kolonialbutikk på stedet, men den er nå nedlagt. Huset til den gamle butikken er pr. 1.9.2010 leid ut til "Ringerike omsorgssenter for barn" som har plass til 6 enslige mindreårige asylsøkere under 15 år. Grenda sogner til Norderhov kirke og Stranden skole på barneskoletrinnet. Ungdomsskoletrinnet sogner til Tyristrand skole.

## Bildegalleri

Busundveien 20, Ringerike (2).jpg|Busundveien 20 på Snyta.
Askveien 132, Snyta, Ringerike.jpg|Askveien 132 der nærbutikken lå.
Snyta i Ringerike - Busundveien 26 og Askveien 132.jpg|Boliger på Snyta.